
讙讬讟讬谉 讛 注"讗 - 驻讬专讜砖 砖讟讬讬谞讝诇抓

讗讬诇讬诪讗 [讗诐 诇讜诪专] 砖讛讜讗 讞专砖 讜诇讻谉 讗讬谞讜 讬讻讜诇 诇讚讘专, 讜讻讬 讞专砖 讘专 讗讬转讜讬讬 讙讬讟讗 [讘谉 讛讘讗转 讙讟] 讛讜讗, 讜讻讬 专讗讜讬 讛讜讗 诇讻讱? 讜讛转谞谉 [讜讛专讬 砖谞讬谞讜 讘诪砖谞讛]: 讛讻诇 讻砖专讬诐 诇讛讘讬讗 讗转 讛讙讟, 讞讜抓 诪讞专砖 砖讜讟讛 讜拽讟谉 砖讗讬谞诐 专讗讜讬讬诐 讻诇诇 诇讛讬讜转 砖诇讬讞讬诐 讻讬讜谉 砖讗讬谉 讛诐 讘谞讬 讚注转!


讜讗诪专 专讘 讬讜住祝: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 讻讙讜谉 砖讛砖诇讬讞 谞转谞讜 诇讛, 讗转 讛讙讟 讻砖讛讜讗 驻拽讞 (砖讜诪注) 讜诇讗 讛住驻讬拽 诇讜诪专 "讘驻谞讬 谞讻转讘 讜讘驻谞讬 谞讞转诐" 注讚 砖谞转讞专砖, 砖砖诇讬讞讜转讜 讛讬转讛 砖诇讬讞讜转 专讗讜讬讛, 讗诇讗 砖讻注转 讗讬谞讜 讬讻讜诇 诇讜诪专 讚讘专. 诇专讘讗 谞讬讞讗 [谞讜讞] 讛讚讘专, 讜讗讜诇诐 诇专讘讛 拽砖讬讗 [拽砖讛]: 诪讛 诪讜注讬诇 讗诐 讬转拽讬讬诐 讛讙讟 讘讞讜转诪讬讜, 讜讛专讬 住讜祝 住讜祝 讬砖 爪讜专讱 讘注讚讜转 注诇 讻转讬讘转 讛讙讟 诇砖诪讛!


 讜诪砖讬讘讬诐:  讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 诇讗 讘注讬拽专 讛转拽谞讛, 讗诇讗 讘讚讜专讜转 讗讞专讜谞讬诐 诇讗讞专 砖诇诪讚讜 讗祝 讘诪讚讬谞转 讛讬诐 砖讬砖 诇讻转讜讘 讙讟 诇砖诪讛. 讜诪拽砖讬诐: 讗讬 讛讻讬 [讗诐 讻讱] 砖诪讚讜讘专 讻砖讛讻诇 诪讜讞讝拽讬诐 讘拽讬讗讬诐, 讗诐 讻谉 讗驻讬诇讜 讗诐 讛砖诇讬讞 讬讻讜诇 诇讛注讬讚 谞诪讬 [讙诐 讻谉] 诇讗 讬爪讟专讱 诇讜诪专 "讘驻谞讬 谞讻转讘", 讜讚讬讜 讘拽讬讜诐 讞转讬诪转 讛注讚讬诐! 讜诪砖讬讘讬诐: 讘讻诇 讝讗转 爪专讬讱 讛砖诇讬讞 诇讛注讬讚, 讜讛讟注诐: 讙讝讬专讛 砖诪讗 讬讞讝讜专 讚讘专 诇拽诇拽讜诇讜, 砖砖讜讘 诇讗 讬讛讗 讬讚讜注 讛爪讜专讱 讘讻转讬讘讛 诇砖诪讛.


 讜诪拽砖讬诐:  讗讬 讛讻讬 [讗诐 讻讱] 砖讗谞讜 讙讜讝专讬诐 讙讝讬专讛 讝讜, 讙诐 讗诐 讛讘讬讗 讗转 讛讙讟 诪讬 砖讗讬谞讜 讬讻讜诇 谞诪讬 [讙诐 讻谉] 诇讗 讬讜注讬诇 拽讬讜诐 讛讙讟 讘讞讜转诪讬讜, 讘讙诇诇 讙讝讬专讛 讝讜! 讜诪砖讬讘讬诐: 诪拽专讛 讻讝讛 砖诇 驻拽讞 讜谞转讞专砖 诪讬诇转讗 讚诇讗 砖讻讬讞讗 [讚讘专 砖讗讬谞讜 诪爪讜讬 讛讜讗], 讜诪讬诇转讗 讚诇讗 砖讻讬讞讗 [讜讚讘专 砖讗讬谞讜 诪爪讜讬] 诇讗 讙讝讜专 讘讛 专讘谞谉 [讙讝专讜 讘讜 讞讻诪讬诐].


讜诪拽砖讬诐 注诇 讻讱: 讜讛讗 [讜讛专讬] 讗砖讛 注爪诪讛 讛诪讘讬讗讛 讗转 讙讬讟讛, 砖讛讜讗 讙诐 讻谉 讚讘专 讚诇讗 砖讻讬讞讗 [砖讗讬谞讜 诪爪讜讬], 讜转谞谉 [讜砖谞讬谞讜 讘诪砖谞讛]: 讛讗砖讛 注爪诪讛 诪讘讬讗讛 讗转 讙讬讟讛, 讜讘诇讘讚 砖爪专讬讻讛 诇讜诪专 "讘驻谞讬 谞讻转讘 讜讘驻谞讬 谞讞转诐", 讜诪讚讜注 讙讝专讜 讞讻诪讬诐 砖转讗诪专, 讛专讬 讗讬谉 讝讛 讚讘专 诪爪讜讬 砖讛讬讗 讘注爪诪讛 转讛讬讛 砖诇讬讞 诇讛讘讗转 讙讬讟讛?! 讜诪砖讬讘讬诐: 拽讘注讜 讞讻诪讬诐 讚讘专 讝讛 讻转拽谞讛 讻讚讬 砖诇讗 转讞诇讜拽 讘砖诇讬讞讜转, 讗诇讗 讬爪讟专讻讜 讻诇 讛砖诇讬讞讬诐 讛诪讘讬讗讬诐 讙讟 讗砖讛 诇讛注讬讚.


 讜诪拽砖讬诐:  讗讬 讛讻讬 [讗诐 讻讱] 砖讻讱 转讬拽谞讜, 讘注诇 谞诪讬 [讙诐 讻谉] 讛诪讘讬讗 讗转 讙讟 讗砖转讜 讬爪讟专讱 诇讜诪专 "讘驻谞讬 谞讻转讘 讜讘驻谞讬 谞讞转诐" 讻讚讬 砖诇讗 诇讞诇讜拽 讘砖诇讬讞讜转! 讗诇诪讛 转谞讬讗 [讜诪驻谞讬 诪讛 砖谞讜讬讛 讘专讬讬转讗]: 讛讜讗, 讛讘注诇 注爪诪讜 砖讛讘讬讗 讗转 讙讬讟讜, 讗讬谉 爪专讬讱 诇讜诪专 "讘驻谞讬 谞讻转讘 讜讘驻谞讬 谞讞转诐"?


讜诪砖讬讘讬诐: 讟注诪讗 诪讗讬 讗诪讜专 专讘谞谉 [诪讛 讟注诐 讗诪专讜 讞讻诪讬诐] 砖爪专讬讱 砖诇讬讞 讛讙讟 诇讜诪专 "讘驻谞讬 谞讻转讘 讜讘驻谞讬 谞讞转诐" - 讚讬诇诪讗 讗转讬 [砖诪讗 讬讘讜讗] 讛讘注诇 诪注专注专 [讜讬注专注专] 讜驻住讬诇 诇讬讛 [讜讬驻住讜诇 讗讜转讜] 讗转 讛讙讟, 讜讗讜诇诐 讘诪拽专讛 讝讛, 讜讻讬 讛砖转讗 诪讬谞拽讟 谞拽讬讟 诇讬讛 讘讬讚讬讛 [注讻砖讬讜 讛讜讗 诪讞讝讬拽 讗讜转讜 讘讬讚讜] 讜注专注讜专讬 拽讗 诪注专注专 注诇讬讛 [讜诪注专注专 注诇讬讜]? 砖讗诐 讗讬谞讜 专讜爪讛 诇转转讜 讬拽专注谞讜! 讜诇讻谉 讗讬谉 讟注诐 诇讙讝讜专 讘诪拽专讛 讝讛.


讜诪谞住讬诐 诇讛讘讬讗 专讗讬讛 谞讜住驻转: 转讗 砖诪注 [讘讜讗 讜砖诪注] 诪诪讛 讚讘注讗 诪讬谞讬讛 [砖砖讗诇 讗讜转讜] 砖诪讜讗诇 诪专讘 讛讜谞讗: 砖谞讬诐 砖讛讘讬讗讜 讙讟 诪诪讚讬谞转 讛讬诐, 讛讗诐 爪专讬讻讬谉 砖讬讗诪专讜 "讘驻谞讬谞讜 谞讻转讘 讜讘驻谞讬谞讜 谞讞转诐" 讗讜 讗讬谉 爪专讬讻讬谉? 讗诪专 诇讬讛 [诇讜]: 讗讬谉 爪专讬讻讬谉. 讜谞转谉 讟注诐 诇讚讘专: 讜诪讛 讗讬诇讜 讬讗诪专讜 讜讬注讬讚讜 专拽 "讘驻谞讬谞讜 讙专砖讛", 讘诇讬 诇讛讘讬讗 讙讟, 诪讬 [讛讗诐] 诇讗 诪讛讬诪谞讬 [讬讛讬讜 谞讗诪谞讬诐 讛诐 讘讻讱] 讜转讬讞砖讘 讻讙专讜砖讛? 讜讗诐 讻谉, 讻讗砖专 讛诐 讘讗讬诐 讜诪讘讬讗讬诐 讗转 讛讙讟 讛专讬讛诐 谞讗诪谞讬诐 砖讛讬讜 讛讙讬专讜砖讬谉 讻转讬拽讜谞诐.


诇砖讬讟转 专讘讗 谞讬讞讗 [谞讜讞] 讛讚讘专, 讻讬讜谉 砖讛讻诇 转诇讜讬 讘诪爪讬讗讜转诐 砖诇 注讚讬诐 诇拽讬讬诪讜, 讜讛专讬 砖谞讬 注讚讬诐 诇驻谞讬谞讜, 讗讜诇诐 诇专讘讛 拽砖讬讗 [拽砖讛] 砖讛专讬 讬砖 爪讜专讱 讙诐 讘注讚讜转 砖谞讻转讘 诇砖诪讛! 讜诪砖讬讘讬诐: 诇砖讬讟转讜 爪专讬讻讬诐 诇讜诪专 讻讬 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 诇讗讞专 砖诇诪讚讜 讘诪讚讬谞转 讛讬诐 砖讛讙讟 爪专讬讱 诇讛讬讻转讘 诇砖诪讛.


 讜诪拽砖讬诐:  讗讬 讛讻讬 [讗诐 讻讱] 砖诪讚讜讘专 诇讗讞专 砖诇诪讚讜, 讞讚 [讗讞讚] 砖诪讘讬讗 讗转 讛讙讟 谞诪讬 [讙诐 讻谉] 诇讗 讬爪讟专讱 诇讜诪专 "讘驻谞讬 谞讻转讘" 讜讻讜'! 讜诪砖讬讘讬诐: 注讚 讗讞讚 注讚讬讬谉 爪专讬讱 诇讜诪专, 讜讛讟注诐: 讙讝专讛 砖诪讗 讬讞讝讜专 讚讘专 诇拽诇拽讜诇讜.


讜诪拽砖讬诐 砖讜讘: 讗讬 讛讻讬, 讘讬 转专讬 谞诪讬 [讗诐 讻讱, 砖谞讬讬诐 讙诐 讻谉] 讬爪讟专讻讜 诇讜诪专 讗祝 讛诐 "讘驻谞讬 谞讻转讘" 讜讻讜', 诪砖讜诐 讛讙讝讬专讛! 讜诪砖讬讘讬诐: 讘讬 转专讬 讚诪讬讬转讜 讙讬讟讗, 诪讬诇转讗 讚诇讗 砖讻讬讞讗 [砖谞讬讬诐 砖诪讘讬讗讬诐 讙讟, 讚讘专 砖讗讬谞讜 诪爪讜讬 讛讜讗], 讜诪讬诇转讗 讚诇讗 砖讻讬讞讗 [讜讚讘专 砖讗讬谞讜 诪爪讜讬] 诇讗 讙讝讜专 讘讛 专讘谞谉 [讙讝专讜 讘讜 讞讻诪讬诐].


讜诪拽砖讬诐: 讜讛讗 [讜讛专讬] 讗砖讛 讛诪讘讬讗讛 讗转 讙讬讟讛 砖讚讘专 砖诇讗 砖讻讬讞讗 [诪爪讜讬] 讛讜讗, 讜转谞谉 [讜砖谞讬谞讜 讘诪砖谞讛]: 讛讗砖讛 注爪诪讛 诪讘讬讗讛 讗转 讙讬讟讛, 讜讘诇讘讚 砖讛讬讗 注爪诪讛 爪专讬讻讛 诇讜诪专 "讘驻谞讬 谞讻转讘 讜讘驻谞讬 谞讞转诐"! 讜诪砖讬讘讬诐: 讛讟注诐 讘讝讛 讛讜讗 讻讚讬 砖诇讗 转讞诇讜拽 讘砖诇讬讞讜转 砖诇 讬讞讬讚.


 讜诪拽砖讬诐:  讗讬 讛讻讬 [讗诐 讻讱], 讘注诇 谞诪讬 [讙诐 讻谉] 讬爪讟专讱 诇讜诪专! 讗诇诪讛 转谞讬讗 [讜诪驻谞讬 诪讛 砖谞讜讬讛 讘专讬讬转讗]: 讛讜讗, 讛讘注诇 注爪诪讜 砖讛讘讬讗 讗转 讙讬讟讜, 讗讬谞讜 爪专讬讱 诇讜诪专 "讘驻谞讬 谞讻转讘 讜讘驻谞讬 谞讞转诐"? 讜诪砖讬讘讬诐: 讟注诪讗 诪讗讬 讗诪讜专 专讘谞谉 [诪讛 讟注诐 讗诪专讜 讞讻诪讬诐] 砖爪专讬讱 诇讜诪专 "讘驻谞讬 谞讻转讘 讜讘驻谞讬 谞讞转诐" 鈥� 讚讬诇诪讗 讗转讬 [砖诪讗 讬讘讜讗] 讛讘注诇 诪注专注专 讜驻住讬诇 诇讬讛 [讬注专注专 讜讬驻住讜诇 讗讜转讜, 讗转 讛讙讟], 讛砖转讗 诪讬谞拽讟 谞拽讬讟 诇讬讛 讘讬讚讬讛 讜注专注讜专讬 拽讗 诪注专注专 注诇讬讛 [注讻砖讬讜 讛讜讗 诪讞讝讬拽 讗讜转讜 讘讬讚讜 讜诪注专注专 注诇讬讜]?


讜诪爪讬注讬诐 注讜讚: 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘讘专讬讬转讗: 砖诇讬讞 讛诪讘讬讗 讙讟 诪诪讚讬谞转 讛讬诐, 讜谞转谞讜 诇讛, 诇讗砖讛 讜诇讗 讗诪专 诇讛 "讘驻谞讬 谞讻转讘 讜讘驻谞讬 谞讞转诐", 讗诐 谞转拽讬讬诐 讛讙讟 讘讞讜转诪讬讜, 砖讛注讬讚讜 讗讞专讬诐 注诇 讞转讬诪转 讛注讚讬诐 鈥� 讛专讬 讝讛 讙讟 讻砖专, 讜讗诐 诇讗讜 [诇讗] 鈥� 讛专讬讛讜 驻住讜诇. 讛讜讬, 诇讗 讛讜爪专讻讜 诇讜诪专 "讘驻谞讬 谞讻转讘 讜讘驻谞讬 谞讞转诐" 诇讛讞诪讬专 注诇讬讛, 讗诇讗 诇讛拽诇 注诇讬讛 砖诇讗 转讛讗 讝拽讜拽讛 诇拽讬讬诐 讗转 讛讙讟.


 讜讘专讬讬转讗 讝讜 诇专讘讗 谞讬讞讗 [谞讜讞讛], 诇专讘讛 拽砖讬讗 [拽砖讛] 讛讬讗, 砖讛专讬 诇讚注转讜 讗诪讬专转 "讘驻谞讬 谞讻转讘" 讜讻讜' 讘讗讛 诇讛讞诪讬专 讘讚讘专 诪砖讜诐 讞砖砖 "诇砖诪讛"! 讜诪转专抓 专讘讛: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 诇讗讞专 砖诇诪讚讜.


讜诪拽砖讬诐: 讜讛讗诪专转 [讜讛专讬 讗诪专转]: 讙讝讬专讛 砖诪讗 讬讞讝讜专 讛讚讘专 诇拽诇拽讜诇讜, 讜诪驻谞讬 诪讛 诇讗 讙讝专讜 驻讛? 讜诪砖讬讘讬诐: 讻讗谉 诪讚讜讘专 讻砖谞讬住转 (讻砖谞讬砖讗讛) 讻讘专 讛讗砖讛, 讜诇讗 专爪讜 诇讛讞诪讬专 诇讛讜爪讬讗讛 诪讘注诇讛 讛砖谞讬 专拽 诪砖讜诐 讙讝讬专讛. 讜诪拽砖讬诐: 讗讬 讛讻讬 [讗诐 讻讱] 讗转讛 诪驻专砖, 诪讛 砖谞讗诪专 砖诐: 讛讜讬 诇讗 讛讜爪专讻讜 诇讜诪专 "讘驻谞讬 谞讻转讘 讜讘驻谞讬 谞讞转诐" 诇讛讞诪讬专 注诇讬讛 讗诇讗 诇讛拽诇 注诇讬讛, 诇讗 讝讛 讛讟注诐, 讗诇讗 诪砖讜诐 砖谞讬住转 (谞讬砖讗讛) 讛讜讗, 砖讝讛 讛讜讗 讛讟注诐 砖诇 讛讛讬转专!


 讜诪砖讬讘讬诐: 讘讗诪转  讛讻讬 拽讗诪专 [讻讱 讛讜讗 讗讜诪专], 讝讜 讛讬转讛 讻讜讜谞转讜, 讜讻讱 讬砖 诇讛讘讬谉 讗转 讛讚讘专讬诐: 讜讻讬 转讬诪讗 [讜讗诐 转讗诪专] 诇讛讞诪讬专 注诇讛 讜诇驻拽讛 [砖谞讞诪讬专 注诇讬讛 讜谞讜爪讬讗 讗讜转讛 诪讘注诇讛] 鈥� 讛讜讬 诇讗 讛讜爪专讻讜 诇讜诪专 "讘驻谞讬 谞讻转讘 讜讘驻谞讬 谞讞转诐" 诇讛讞诪讬专 注诇讬讛 讗诇讗 诇讛拽诇 注诇讬讛, 讜诪砖讜诐 讻讱 诇讗 注诪讚讜 讞讻诪讬诐 讘诪拽专讛 讝讛 注诇 拽讬讜诐 讙讝讬专转诐,

